Source: http://rovaniemi.cloudnc.fi/fi-FI/Toimielimet/Vapaaajanlautakunta/Kokous_2442019/Kulttuuriavustukset_2019(62780)
Timestamp: 2019-05-20 01:28:17+00:00

Document:
Kulttuuriavustukset 2019 | Rovaniemi
Vapaa-ajanlautakunta, kokous 24.4.2019
§ 39 Kulttuuriavustukset 2019
ROIDno-2019-175
Vapaa-ajanlautakunta, 29.1.2019
Soili Kaihua, hallintosihteeri, soili.kaihua@rovaniemi.fi
Vapaa-ajan palvelualueen avustusten hakeminen 2019
Vapaa-ajanlautakunta on kokouksessaan 29.1.2019 päättänyt vapaa-ajanpalvelualueen uudet avustusohjeet. Avustusten hakuaika on helmikuu 2019. Kulttuuri- ja nuorisoavustuksia haetaan sähkösillä lomakkeilla, jotka löytyvät Rovaniemen kaupungin www-sivuilta.
Vapaa-ajanlautakunta päättää julistaa vuoden 2019 vapaa-ajan palvelualueen kulttuuri-, nuoriso- ja liikunta-avustukset haettavaksi ajalla 1.2. - 28.2.2019 klo 16.00 mennessä, sekä lisäksi nuorisotoiminnan kohdeavustukset, jotka ovat haettavana koko vuoden ajan. Avustusprosesseissa noudatetaan vapaa-ajan palvelualueen avustusohjeistusta.
Vapaa-ajanpalvelualueen avustusohjeita on tarpeen päivittää.
Avustusohjeet liikuntatoiminnan tukemiseen toimivat avustusprosessissa pääosin toivotulla tavalla. Ehdotetaan kuitenkin jätettäväksi pois kaksi hakemusten pisteytyskriteeriä: liikunta- tai lajijaostojen määrä, sillä seuran toiminnan laajuutta on kartoitettu jo muissa kriteereissä; sekä nuorten ja yleisten sarjojen kilpailumenestys, sillä huippu-urheilun tukeminen ei kuulu liikuntalain mukaan kunnan tehtäviin. Viime vuonna käytössä ollut Seuraverkko-järjestelmä on lopetettu, ja liikuntatoiminta-avustushakemukset laaditaan Innofactor-järjestelmän avulla.
Kulttuuriavustusten osalta painotus on rovaniemeläisten rekisteröityjen yhdistysten ja toimintaryhmien tukemisessa. Yksityisille taiteenharjoittajille ja -harrastajille ei myönnetä kohdeavustuksia.
Nuorisoavustusten yleisiä ohjeistuksia, painotuksia sekä toiminta- ja kohdeavustusten jakoa selkiytetään. Jatkossa toiminta-avustukset suunnataan nuorisojärjestöille ja kohdeavustukset nuorisotyötä tekeville yhdistyksille ja yhteisöille sekä nuorten omille toimintaryhmille. Nuorisoavustuksia myönnetään edelleen nuorisojärjestöille, nuorisotyötä tekeville yhdistyksille sekä nuorten ryhmille, joiden kotikunta on Rovaniemi.
Vapaa-ajanlautakunta päättää hyväksyä vapaa-ajan palvelualueen avustusohjeet tehdyin muutoksin.
Valmistelija kulttuurituottaja Eija-Riitta Jauhiainen:
Rovaniemen kaupungin vapaa-ajanlautakunta julisti vuoden 2019 kulttuuriavustukset haettavaksi 28.2.2019 klo 16.00 mennessä. Kulttuuriavustuksiin budjetoitu määräraha on 100 000 euroa vuonna 2019. Avustusprosessi perustuu vapaa-ajanlautakunnan hyväksymään avustusohjeeseen, joka on käsitelty ja päivitetty lautakunnan kokouksessa 29.1.2019 § 8.
Vapaa-ajanlautakunnan kulttuuriavustuksia voivat hakea rekisteröidyt kulttuuriyhdistykset sekä työryhmät, joiden kotikunta on Rovaniemi. Rekisteröityneelle yhdistykselle tukea voidaan myöntää rekisteröitymistä seuraavana vuonna.
Avustustoiminta on aina kohdennettua ja harkinnanvaraista. Avustuksia myönnettäessä vapaa-ajanlautakunta huomioi avustuksen tarpeen sekä avustuksella tuettavan toiminnan laadun ja vaikuttavuuden Rovaniemen kulttuurikentässä. Avustuksella tuetaan erityisesti toimintaa, joka suunnataan avoimesti asukkaille. Kulttuuriavustuksilla täydennetään rovaniemeläistä kulttuuritarjontaa ja kehitetään esim. lastenkulttuuria, erityisryhmille tarjottavaa kulttuuria sekä vaalitaan paikallista kulttuuriperintöä/kulttuuriympäristöä. Kulttuuriavustuksilla voidaan kehittää myös kulttuurimatkailua ja lisätä kaupungin vetovoimaisuutta.
Määräaikaan 28.2.2019 klo 16.00 mennessä vapaa-ajanlautakunnalle saapui ennästysmäärä 93 hakemusta (vuonna 2018 saapui 64 kpl:tta). Hakemusten yhteissumma oli 365 927,80 euroa. Toiminta-avustuksia haettiin 162 800 euroa ja kohdeavustuksia 203 127,80 euroa.
Vapaa-ajanlautakunta velvoittaa, että avustuksen saajan tulee toimittaa raportti avustuksen käytöstä vapaa-ajanlautakunnalle 31.12.2019 mennessä. Raportointi tehdään sähköisellä lomakkeella, ja sen tulee sisältää 1) avustuksen käyttötarkoituksen ja kuvauksen työsuunnitelman toteutumisesta, 2) selvityksen hakemuksessa esitetyn kustannusarvion toteutumisesta ja 3) oman arvioinnin avustuksen vaikuttavuudesta.
Vapaa-ajanlautakunta hyväksyy kulttuuriavustukset liitteen 1 mukaisesti. Kulttuuriavustuksia myönnetään vuonna 2019 yhteensä 100 000 €. Avustuksen maksuunpanon edellytyksenä on, että avustushakemuksen liitteet tulee olla toimitettuna kulttuuripalveluihin 14.6.2019 mennessä. Vapaa-ajanlautakunta edellyttää, että avustuksen saajan tulee toimittaa selvitys avustuksen käytöstä 31.12.2019 mennessä. Selvitys tehdään sähköisellä lomakkeelle ja sen tulee sisältää 1) avustuksen käyttötarkoituksen ja kuvauksen työsuunnitelman toteutumisesta, 2) selvityksen hakemuksessa esitetyn kustannusarvion toteutumisesta ja 3) oman arvioinnin avustuksen vaikuttavuudesta.
Avustusta saaneelta edellytetään, että tiedotuksessa, markkinoinnissa ja toimintakertomuksessa ilmoitetaan, että hakija on saanut avustusta Rovaniemen kaupungin vapaa-ajanlautakunnalta.
Palvelualuepäällikkö Merja Tervo poistui esteellisenä tämän asian käsittelyn ajaksi. (Hallintolaki 28 § kohta 5). Kulttuurituottaja Eija-Riitta Jauhiainen osallistui asiantuntijana kokoukseen tämän asian käsittelyn ajan.
Kaupunginhallituksen edustaja Sanna Karhu poistui kokouksesta tämän asian käsittelyn jälkeen.
Rosa Vetri (Hallintolaki 28 § kohta 5)
Esitys kulttuuriavustusten saajista.pdf (pdf, 111 kt)
§ 35 Kokouksen laillisuus ja päätösvaltaisuus sekä työjärjestyksen hyväksyminen
§ 38 Toiminta- ja talousraportti 1.1.-31.3.2019
§ 40 Liikuntatoiminta-avustukset 2019
§ 41 Nuorisoavustukset 2019
§ 42 Yläkemijoen nuorisotila
§ 43 Maakunta- ja taidemuseon toimintasääntöjen päivitys
§ 44 Arktisen taiteen huippukokous - Arctic Arts Summit 2019
§ 46 Ilmoitusasiat

References: § 39
 § 8

§ 35

§ 38

§ 40

§ 41

§ 42

§ 43

§ 44

§ 46